MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende Rådets fælles holdning med henblik på vedtagelse af Europa-Parlamentets og Rådets forordning om ændring af Rådets forordning (EF) nr. 577/98 om gennemførelse af en stikprøveundersøgelse vedrørende arbejdsstyrken i Fællesskabet

2001/0127(COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende Rådets fælles holdning med henblik på vedtagelse af Europa-Parlamentets og Rådets forordning om ændring af Rådets forordning (EF) nr. 577/98 om gennemførelse af en stikprøveundersøgelse vedrørende arbejdsstyrken i Fællesskabet

1. Baggrund

Fremsendelse af forslaget til Europa-Parlamentet og Rådet (KOM(2001)319, COD 2001/127) 13. juni 2001

Det Økonomiske og Sociale Udvalgs udtalelse 28. november 2001

Europa-Parlamentets udtalelse ved førstebehandlingen 11. december 2001

Vedtagelse af Rådets fælles holdning 15. april 2002

2. Formålet med kommissionens forslag

Ved forordning nr. 577/98 indførtes den kontinuerlige arbejdsstyrkeundersøgelse. Da det er vanskeligt at gennemføre den kontinuerlige arbejdsstyrkeundersøgelse på samme tidspunkt i alle medlemsstater, gav denne rådsforordning medlemsstaterne mulighed for "...at foretage en årlig undersøgelse om foråret...", hvis de ikke var i stand til at foretage en kontinuerlig undersøgelse.

Da anvendeligheden af arbejdsstyrkeundersøgelsen er betydeligt begrænset, fordi de enkelte medlemsstater ikke foretager en kontinuerlig undersøgelse, er det i forslaget til forordning fastsat, at overgangsperioden, som giver medlemsstaterne mulighed for "...at foretage en årlig undersøgelse om foråret", ikke vil strække sig ud over 2002.

Det Økonomiske og Sociale Udvalg tilsluttede sig Kommissionens forslag og var selv af den opfattelse, at undtagelsen, som giver medlemsstaterne mulighed for blot at foretage en årlig undersøgelse, skal være tidsbegrænset. Udvalget accepterede den foreslåede tidsbegrænsning.

3. Kommentarer til den fælles holdning

3.1 Generelle bemærkninger

Ved førstebehandlingen vedtog Europa-Parlamentet Kommissionens forslag uden ændringer og anmodede om at blive hørt igen, hvis Kommissionen ønskede at ændre dets forslag eller foreslå et nyt.

3.2 Europa-Parlamentets ændringsforslag ved førstebehandlingen

3.2.1 Ændringsforslag accepteret af Kommissionen og indarbejdet i den fælles holdning

Ingen

3.2.2 Ændringsforslag accepteret af Kommissionen, men ikke indarbejdet i den fælles holdning (Kommissionens holdning hertil)

Ingen

3.3 Nye bestemmelser indføjet af Rådet og Kommissionens holdning hertil

Rådet anmodede om at få forlænget overgangsperioden til også at omfatte 2003 for Italiens vedkommende og 2004 for Tysklands vedkommende.

Kommissionen har accepteret Rådets anmodning om, "at

- overgangsperioden undtagelsesvis forlænges til også at omfatte 2003 for Italiens vedkommende

- overgangsperioden undtagelsesvis forlænges til også at omfatte 2004 for Tysklands vedkommende, forudsat at Tyskland leverer kvartalsvise erstatningsskøn for de vigtigste aggregater fra arbejdsstyrkestikprøveundersøgelsen samt årlige gennemsnitsskøn for en række specificerede aggregater fra arbejdsstyrkestikprøveundersøgelsen."

Kommissionen har accepteret denne anmodning, da Italien i løbet af overgangsperioden vil være i stand til at levere kvartalsvise skøn med reference til en enkelt uge hvert kvartal på basis af arbejdsstyrkeundersøgelsen, og Tyskland har bekræftet listen over de kvartalsvise erstatningsskøn og de årlige gennemsnitsskøn, der skal leveres.

3.4 Problemer med udvalgsproceduren i forbindelse med vedtagelsen af den fælles holdning (og Kommissionens holdning hertil)

Ingen

4. Konklusion

Kommissionen kan derfor i alle henseender tilslutte sig Rådets fælles holdning.